

**ประกาศโรงเรียนวัดราษฎร์เจริญศรัทธาธรรม**

**เรื่อง การจัดตั้งศูนย์การเรียนรู้สถานศึกษาสีขาวปลอดยาเสพติดและอบายมุข**

**โรงเรียนวัดราษฎร์เจริญศรัทธาธรรม**

 ตามที่รัฐบาลมีนโยบายการป้องกันและปราบปรามยาเสพติด โดยกำหนดให้เป็นวาระแห่งชาติที่ทุกภาคส่วนต้องประสานความร่วมมือและบูรณาการแผนงานของทุกหน่วยงานที่เกี่ยวข้อง และได้กำหนดกลไกระดับภารกิจ โดยมีศูนย์อำนวยการป้องกันและปราบรายาเสพติดกระทรวง/หน่วยงานทำหน้าที่ในการอำนวยการแผนปฏิบัติการป้องกันและแก้ไขปัญหายาเสพติดในภารกิจและบทบาทหน้าที่รับผิดชอบนั้น

 เพื่อให้การนำนโยบายไปสู่การปฏิบัติในสถานศึกษา จึงจัดตั้งศูนย์อำนวยการป้องกันและปราบปรามยาเสพติดในสถานศึกษาโรงเรียนวัดราษฎร์เจริญศรัทธาธรรม ดังนี้

 ๑.อำนวยการ ประสานความร่วมมือ และบูรณาการการดำเนินงานร่วมกับภาคีเครือข่ายทั้งภาครัฐและเอกชน ตามแนวทางประชารัฐ

 ๒.จัดทำแผนปฏิบัติการป้องกันและปราบปรามยาเสพติดในสถานศึกษา ตามยุทธศาสตร์การป้องกันและแก้ไขปัญหายาเสพติด ของศูนย์อำนวยการป้องกันและปราบปรามยาเสพติดแห่งชาติ

 ๓.กำกับ ติดตาม ประเมินผล การดำเนินงานป้องกันและแก้ไขปัญหายาเสพติดในสถานศึกษาโครงการสถานศึกษาสีขาว ปลอดยาเสพติดและอบายมุข และรายงานผลการดำเนินงาน ปัญหาอุปสรรคและข้อเสนอแนะ ให้ผู้อำนวยการโรงเรียนทราบ

 ๔.ปฏิบัติหน้าที่หรือภารกิจตามที่ได้รับมอบหมาย

 ประกาศ ณ วันที่ ๑๖ พฤษภาคม พ.ศ. ๒๕๖๐

 (นายอลงกรณ์ เขตสกุล)

 ผู้อำนวยการโรงเรียนวัดราษฎร์เจริญศรัทธาธรรม